Public procurement notice: Prior Information Notice Without Call For Competition
Published: 2021-02-26
Buyer: Jyväskylän kaupunki / Tietohallinto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Jyväskylän kaupunki valmistelee integraatioalustan ja sen palveluiden hankintaa. Erilaisten tietojärjestelmien kokonaisuuden yhteentoimivuuden parantamiseksi sekä tulevien migraatioiden helpottamiseksi Jyväskylän kaupunki on tunnistanut tarpeen integraatioalustalle sekä siihen liittyville palveluille.
Tämän markkinavuoropuhelun tarkoituksena on esiselvittää ja tunnistaa ratkaisuvaihtoehtoja markkinavuoropuhelun avulla. Ratkaisun tulisi soveltua koko Jyväskylän kaupungin konsernille.
Tietopyynnöllä Jyväskylän kaupunki käynnistää vuoropuhelun potentiaalisten tarjoajien kanssa. Hankinnan kohteena on Jyväskylän kaupungin integraatioalusta ja siihen liittyvät palvelut. Alustavasti tulevassa hankinnassa haetaan kokonaisvastuullista toimittajaa toimittamaan kokonaisuutta, joka sisältää Integraatioalustan käyttöoikeudet, käyttö-, ylläpito- ja tukipalvelut sekä integraatioiden toteutuksen asiantuntijapalveluita (ks. tämän dokumentin kohta VI.3) Lisätiedot).
https://forms.office.com/Pages/ResponsePage.aspx?id=XNA0_PKiwkqJxbRPOp9FHE53pEGFhD5Os_uUztxhm1NUOFA1NjVITUZBS0JGTFY0MU9YQlJVNzY2WC4u
Markkinavuoropuheluun / esittelytilaisuuksiin tulee ilmoittautua viimeistään 12.3.2021 klo 16.00. Esittelypäivät vahvistetaan ja kokouslinkit toimitetaan ilmoittautuneille viikolla 11/2021.
Tämä ei ole hankintailmoitus eikä tarjouspyyntö, vaan tietopyyntö (EU-ennakkoilmoitus) ja kutsu markkinavuoropuheluun mahdollisten tarjoajien kanssa.
Tietopyynnön tarkoituksena on kartoittaa markkinoita ja kerätä tietoa sekä toimittajien kommentteja, jotta mahdollinen tuleva tarjouskilpailu voitaisiin toteuttaa tarkoituksenmukaisella tavalla. Tietopyynnöllä ei pyydetä, eikä siihen anneta tarjouksia.
Tietopyyntö ei velvoita hankintayksikköä suorittamaan varsinaista hankintaa tai toteuttamaan hankintaa tietopyynnössä ja esittelytilaisuudessa kuvatulla tavalla.
Tietopyyntöön vastanneille ei makseta korvausta tietopyyntöön vastaamisesta tai mahdolliseen markkinavuoropuhelutilaisuuteen osallistumisesta.
Tietopyyntöön vastaaminen ei sido toimittajaa tarjouskilpailuun osallistumiseen eikä myöskään ole ehtona myöhemmin varsinaiseen tarjouskilpailuun osallistumiselle.
Hankintayksikkö tekee päätöksen kilpailutuksen toteuttamisesta markkinavuoropuhelujen jälkeen. Hankintayksikkö pidättää oikeuden muutoksiin (esim. kilpailutuksen toteuttaminen / aikataulu).
Jyväskylän kaupungin aikeena on toteuttaa lähitulevaisuudessa hankinta, jossa valittaisiin yksi (1) kokonaisvastuullinen toimittaja, joka vastaa integraatioalustan toimituksesta, ylläpidosta sekä jatkuvista palveluista. Lisäksi valittavalta toimittajalta on tarkoitus hankkia integraatioalustan avulla tehtävien integraatioiden kehitystyötä sekä tähän liittyvää koulutusta.
Integraatioalustan tulee kyetä ajantasaisesti päivittämään tietoa Jyväskylän kaupungin eri tietojärjestelmien välillä — sanomapohjaisesti tai muulla toteutustavalla — mm. seuraavia tietoja:
Integraatioalustan tulee tukea mm. edellä mainittujen tietojen siirtämistä eri järjestelmien välillä. Lisäksi integraatioalustan ja sen työkalujen tulee mahdollistaa aineistojen ja tietokenttien muunnosten tekemisen sekä koko tietovirran (siirrot, muunnokset) visuaalisen ja selkeän raportoinnin ja seurannan.